ประชาชน ออกเดินทางจากกรุงเทพฯ ผ่านเส้นทางหลวงช่วงวันหยุดวันที่ 11 เมษายน ลดลงร้อยละ 44 ส่งผลให้ปริมาณการเกิดอุบัติเหตุลดลงถึงร้อยละ 81
ประชาชน ออกเดินทางจากกรุงเทพฯ ผ่านเส้นทางหลวงช่วงวันหยุดวันที่ 11 เมษายน ลดลงร้อยละ 44 ส่งผลให้ปริมาณการเกิดอุบัติเหตุลดลงถึงร้อยละ 81นายศักดิ์สยาม ชิดชอบ รัฐมนตรีว่าการกระทรวงคมนาคม เปิดเผยว่า แม้ว่ารัฐบาลได้ประกาศยกเลิกให้ช่วงเทศกาลสงกรานต์ไม่เป็นวันหยุดราชการ พร้อมกับรณรงค์ให้ประชาชน"อยู่บ้าน หยุดเชื้อ เพื่อชาติ" เพื่อป้องกันการแพร่ระบาดของโรค COVID-19 ก็ตาม แต่ยังได้สั่งการให้กรมทางหลวงติดตามสถานการณ์การเดินทางของประชาชนเดินทาง ออกต่างจังหวัดหรือกลับภูมิลำเนาในระยะนี้อย่างใกล้ชิด โดยให้ปรับแผนปฎิบัติการรองรับการเดินทางในเทศกาลสงกรานต์ 2563 ที่ได้เตรียมเอาไว้ให้เหมาะสมกับสถานการณ์ปัจจุบัน รวมทั้งให้การสนับสนุนการตั้งด่านจุดคัดกรองของทุกจังหวัด โดยกรมทางหลวง ร่วมกับตำรวจทางหลวง และหน่วยงานในพื้นที่บูรณาการกับศูนย์อำนวยความปลอดภัยทางถนนของจังหวัด ในการลดปัจจัยเสี่ยงการเกิดอุบัติเหตุทางถนนด้านนายสราวุธ ทรงศิวิไล อธิบดีกรมทางหลวง เปิดเผยถึงสภาพการจราจรบนทางหลวงในภาพรวมของวันที่ 11 เมษายนที่ผ่านมา มีความคล่องตัวอย่างมาก ปริมาณรถที่เดินทางออกจากกรุงเทพฯ โดยใช้ทางหลวงสายหลักและมอเตอร์เวย์จำนวนทั้งสิ้น 408,706 คัน น้อยกว่าช่วงเวลาปกติร้อยละ 33 และน้อยกว่าช่วงเทศกาลสงกรานต์ปี 2562 ร้อยละ 44 ขณะที่สถิตการเกิดอุบัติเหตุพบว่าเกิดอุบัติเหตุรวม 37 ครั้ง ลดลงร้อยละ 81 เมื่อเทียบกับวันที่ 11 เมษายน 2562 มีผู้เสียชีวิต 5 ราย ลดลงร้อยละ 87 และบาดเจ็บ 24 ราย ลดลงร้อยละ 89อย่างไรก็ตาม กรมทางหลวง ยังคงติดตามสถานการณ์การเดินทางและเฝ้าระวังการเกิดอุบัติเหตุอย่างใกล้ชิด